वाणिज्य एवं उद्योग मंत्रालय किसानों की आय दोगुनी करने के लिए नई कृषि निर्यात नीति शीघ्र  श्री सुरेश प्रभु श्री सुरेश प्रभु ने नई दिल्ली में बायोफैच इंडिया का उद्घाटन किया केन्द्रीय वाणिज्य एवं उद्योग और नागर विमानन मंत्री श्री सुरेश प्रभु ने कहा है कि सरकार जल्द घोषित की जाने वाली नई कृषि निर्यात नीति के अंतर्गत विशेष कृषि जोन तैयार करेगी। वे आज नई दिल्ली में कृषि और प्रसंस्कृत खाद्य उत्पाद निर्यात विकास प्राधिकरण (अपेडा) और भारतजर्मनी वाणिज्य मंडल द्वारा आयोजित कार्बनिक उद्योग के बारे में विश्व के सबसे बड़े सम्मेलन बायोफैच इंडिया के उद्घाटन के अवसर पर बोल रहे थे।